Vi boede i denne lejlighed i en uge. Det er en fantastisk lejlighed, udstyret med alt hvad man kan ønske sig: 2 gode soveværelser, skøn stue med udgang til dejlig stor altan, veludstyret køkken og bad. Nuno havde arrangeret afhentning i lufthavnen og Rui modtog os i lejligheden med brød, ost, kager og vin samt alle de gode råd og tips man kunne ønske sig. Vi følte os virkelig velkomne. Lejligheden ligger tæt på metro, sporvogn osv, men alligevel i et meget roligt område med smalle gader og små butikker. Vi vil med glæde anbefale denne lejlighed - dog skal man ikke have for mange problemer med at gå. Der er elevator i bygningen, men gaderne er ujævne og stejle, hvilket jo også er en del af charmen.